გრონინგენის უნივერსიტეტი
გრონინგენის უნივერსიტეტი (ნიდერლ. Rijksuniversiteit Groningen) — ნიდერლანდების ერთ-ერთი უძველესი და უდიდესი უნივერსიტეტი ქალაქ გრონინგენში. დაარსდა 1614 წელს. მისი არსებობის მანძილზე იგი 100 ათ. სტუდენტმა დაამთავრა. კოიმბრის ჯგუფის ერთ-ერთი გამორჩეული სასწავლებელია. 2012 წლის აპრილში გრონინგენის უნივერსიტეტი დასახელდა როგორც ნიდერლანდების საუკეთესო უნივერსიტეტი. აქვს 9 ფაკულტეტი და ამდენივე ასპირანტურა, 27 სამეცნიერო-კვლევითი ცენტრი და 175-ზე მეტი საგანმანათლებლო პროგრამა. ჰყავს 34 000 სტუდენტი (2020 წელი).